Oeps! Spelfout op Australiese banknootFoto van die spelfout (Foto op Instagram gedeel deur Triple M) ŉ Banknoot, wat verlede jaar in Oktober in Australië bekend gestel is, het ŉ spelfout op. Die nuwe $50-noot het ŉ foto van Edith Cowan, die eerste vrou wat in Australië se parlement gedien het. Dit het ook mikroteks van haar eerste toespraak aan die Wes-Australiese parlement, en dis waar die spelfout ingesluip het. “It is a great responsibilty [sic] to be the only woman here, and I want to emphasise the necessity which exists for other women being here,” lui die teks op die noot. Die spelfout “responsibilty” verskyn drie keer op die banknoot. ŉ Luisteraar van die Australiese radiostasie Triple M het ŉ foto van die spelfout aan die stasie gestuur. Triple M het dit daarna op sy Instagram-rekening gedeel. Andrew Crelin, ŉ valutakenner en eienaar van Sterling Currency, het aan 6PR-radiostasie gesê daar is ongeveer 46 miljoen note met dié spelfout in sirkulasie. Die Australiese reserwebank het gesê hy het teenvervalsingstegnologie in die banknoot verhoog en tekstuur bygevoeg om siggestremdes te help. ŉ Woordvoerder van die reserwebank het gesê die instansie is bewus van die spelfout en sal dit regmaak voor die volgende lopie. ŉ Nuwe $20-noot sal na verwagting in Oktober vanjaar vrygestel word. Die $50-noot wat in Oktober 2018 bekendgestel is (Foto: RBA/Australië) A post shared by @martysheargoldshow